Jörð er veflægt skýrsluhaldskerfi í jarðrækt . Með Jörð geta bændur m.a. gert vandaðar áburðaráætlanir á grunni áburðarþarfar og síðan borið saman margar mismunandi áætlanir með tilliti til áburðarverðs og efnainnihalds . Túnkortagrunnur BÍ og Jörð eru nátengd . Ef bændur láta ráðunauta teikna fyrir sig túnkort eða þegar jarðabótaúttektir eru teiknaðar í Túnkortagrunn BÍ geta bændur skoðað loftmynd af viðkomandi túnum á Jörð.is . Túnkort er forsenda þess að réttar túnastærðir séu notaðar við áburðarútreikninga í kerfinu . Skýrsluhaldið nær til grunnskráningar um túnin , skráningar á uppskeru , ræktun , ástandi , áburðargjöf og notkunar á varnarefnum . Einnig heldur kerfið utan um niðurstöður efnagreininga á heyi og jarðvegi . Jörð er þannig eitt af verkfærum sem bændur nota við áætlanagerð og ákvarðanatöku í búrekstrinum . Hægt er að panta áskrift að forritum og einnig er þjónusta við notendur forrita alla virka daga í síma 5165000 eða í gegnum netfangið rml@rml.is . Ef þörf er á aðstoð við færslu skýrsluhalds geta ráðunautar RML aðstoðað .